538 Chr. Lutken. 
kraft i 1863 tilligemed et approberet Udkast til en ny zoologisk 
Museumsbygning paa Universitetets Grund.  Museumsloven ind- 
skrænkede Bestyrernes (Inspektorernes) Tal til to foruden Pro- 
fessor zoologiæ, der maatte overtage en Museumsafdeling. for- 
uden den til hans Professorat knyttede Studie- og Undervisnings- 
samling, hvorhos Assistentpladsen, som særlig Hjælp for Pro- 
fessoratet, blev bibeholdt. Denne Ordning var just ikke aldeles 
stemmende med Universitetets Plan, der forudsatte, at det for- 
enede zoologiske Museum ligesom dets andre videnskabelige 
Institutioner skulde have vedkommende Fagprofessor til Direktør. 
At planlægge og opføre den nye Museumsbygning tilfaldt Arki- 
tekten, Etatsraad Christian Hansen, der løste denne ikke 
lette Opgave paa en smuk og tilfredsstillende Maade; at han 
særligt i Henseende til dens indre Indretning blev heldigt in- 
spireret af Steenstrup, er vistnok evident, selv om jeg ikke kan 
dokumentere det i det enkelte. Fremmede Zoologer, der have 
set den, have altid været imponerede af dens Skønhed og Hen- 
sigtsmæssighed; at det i Tidens Løb har vist sig, at den helst 
maatte været noget større, hvad den ikke kunde blive, var den 
simple Følge af Samlingens Væxt, der altid maa blive Tilfældet, 
naar et Museum ellers befinder sig under gunstige Livsvilkaar og 
bæres oppe af almindelig Anerkendelse. Som Formand (valgt af 
Konsistorium) i Museumsraadet var Steenstrups Stilling vanskelig 
nok. Men jeg skal ikke dvæle herved eller ved de pinlige 
Forhandlinger og Stridigheder, som denne Stilling medførte. 
Som hans Åssistent har jeg været fortrolig nok dermed, men 
denne Side af Steenstrups Skæbne ønsker jeg helst ved hans 
Grav at overgive til Forglemmelse. Museet staar der og er 
ikke det ringeste Minde om ham og hans Aand. Skal jeg for 
mit eget Vedkommende tillade mig at fremhæve nøgen Episode 
af Museets Historie”i dette Afsnit, skulde det være den, at det 
lykkedes mig at udjævne en Tvist i Museumsraadet om den 
Westermannske Insektsamling, der truede med at føre til betæn- 
kelige Resultater. 
18 
